**Jouttikallion tuulivoimapuisto** on Etelä-Pohjanmaalla Lapuan Jouttikallion teollisuusalueella sijaitseva tuulivoimapuisto, jossa toimii 6 tuulivoimalaitosta. Niiden kokonaiskapasiteetti on 21 megawattia ja vuosituotanto on noin 63 gigawattituntia. Tuulivoimapuiston on rakentanut OX2 Suomi Oy, sen omistaa Jouttikallio Wind Oy, joka on vakuutusyhtiön Allianzin tytäryhtiö , ja sitä operoi OX2.

Yleistä
-------

Tuulipuisto sijaitsee Lapuan keskustaajamasta kolme kilometriä kaakkoon päin. Lapuan läpi virtaava Nurmonjoen jokilaakson itäpuolella kohoaa tuulipuiston alueella harjanne, jossa voimalat sijaitsevat. Voimaloiden huoltotieksi rakennettiin Sakarinmäen ja Kiviluomankankaan ylittävä tie, josta johtaa voimaloille lyhyet pistotiet. Neljä tuulivoimalaitosta rakennettiin Laupan kaupungin maille ja loput yksityisten omistajien maille. Voimalat sijaitsevat huoltotien varressa 2,4 kilometriä pitkässä kaaressa.

Tuulivoimalaitokset ovat tanskalaisen Vestaksen valmistamaa V126-3.45MW-mallia, jonka napakorkeus on noin 147 metriä , tuuliturbiinin halkaisija 126 metriä, ja jonka kapasiteetti on 3,45 megawattia. Voimalat sijaitsevat 70–82 metrin korkeudella mpy.

Voimaloiden tuottama sähkö johdetaan maakaapeleissa 20 kilovoltin jännitteellä alueella sijaitsevalle sähköasemalle, jonka sijaintia ei tässä tunneta. Sieltä tuotettu sähkö johdetaan 110 kilovoltin siirtolinjaa myöten kantaverkkoon.

Historiaa
---------

### Suunnittelu ja rakentaminen

Jouttikallion tuulivoimapuiston valmistelussa ei tarvinnut lähtökohtaisesti suorittaa YVA-menettelyä, sillä voimalaitoksia oli alle 10 kappaletta ja niiden yhteiskapasiteetti alitti 45 megawatin.

Hankkeen alullepanija oli suomalainen Innopower, joka oli suunnittelut hankkeen ja hankkinut rakentamiseen tarvittavat luvat. Jouttikallion hanketta ovat koskeneet maisema- ja kaupunkiselvitys vuonna 2009, arkeologinen inventointi vuosina 2009 ja 2010, kulttuuriympäristöselvitys vuosina 2009–2011, luontoselvitys vuonna 2013, tuulipuiston riskienhallinta 2014 ja puiston osalta liikenneselvitys kesällä 2014. Näitä täydennettiin vain tuulipuistoa ajatellen ympäristöselvityksellä ja melu- ja varjostusmallintamisella vuosina 2012 ja 2014. Kaavassa esiteltiin yhdeksälle tuulivoimalaitokselle sijaintipaikkaa. Tuulivoimapuiston kapasiteetiksi arveltiin kaavassa vielä 27 megawattia. Kaava hyväksyttiin kaupunginvaltuustossa marraskuussa 2014.

Innopower kuitenkin vetäytyi tuulivoima-alalta ja vasttuun otti vastaan sen yhteistyökumppani OX2. Tuulipuistoprojektia varten se perusti yhtiön Jouttikallio Wind Oy, jonka omistussuhde vaihtui tuulipuiston luovutuksen yhteydessä. Hankevastaava OX2 sopi vakuutusyhtiö Allianzin kanssa Allianzille tulevan tuulivoimapuiston rakentamisesta. Samalla Innopower vetäytyi hankkeesta lopullisesti. Lapuan kaupunki tuki hanketta omalta osaltaan ja työt aloitettiin jo tammikuussa 2016 Empowerin johdolla. Voimaloiden perustuksiin tuotiin Seinäjoelta yli 100 kuorma-auton verran betonia ja tuulivoimaloita pystytettiin syyskuusta alkaen. Siipien lähistöllä sijaitseviin taloihin päin aiheuttamaa välhkehtimistä aiottiin rajoittaa neljään voimalaan asennetulla järjestelmällä.

### Uutisia

Tuulivoimapuisto valmistui joulukuussa 2016 ja se oli valmituessaan 210 metrin korkeudellaan lyhyen hetken Suomen korkein tuulivoimapuisto. Toukokuussa 2017 järjestettiin tuulipuiston avajaiset, joihin osallistui lähes 300 vierasta. Avajaisten esiintyjä oli Heikki Salo. MTV-uusten toimittaja pääsi mukaan tornin sisällä kulkevaan hissiin. Sillä kesti nousta 140 metrin korkeuteen noin 8 minuttia. Loppumatkaa jäi kymmenisen metriä, joka noustiin jalkasin kiipeämällä.

Katso myös
----------

* Luettelo Suomen tuulivoimaloista

Lähteet
-------

1. 1 2 3 4  Puikkonen, Hannu: Lapualle rakennetaan maan korkeimmat tuulivoimalat *yle.fi*.  12.1.2016. Helsinki:  YLE. Viitattu 21.1.2024.
2. 1 2 3 4 5 6 7 8  Jouttikallio *ox2.com*. Helsinki:  OX2 Suomi. Viitattu 15.2.2024.
3. 1 2 3 4  Jouttikallion tuulivoimapuisto (sijainti maastokartalla) *Karttapaikka*. Helsinki:  Maanmittauslaitos. Viitattu 21.1.2024.
4. ↑  Vestas V126/3450 *www.thewindpower.net*.  18.12.2023. Ranska:  The Wind Power. Viitattu 21.1.2024. (englanniksi)
5. 1 2 3  Lehto, Johanna: Keskustaajaman tuotanto- ja logistiikka-alue-Jouttikallion osayleiskaava (PDF) (s. 7–8, 16–17, 26–28, 48) *lapua.fi*.  30.9.2014. Lapua:  Lapuan kaupunki. Viitattu 15.2.2024.
6. 1 2 3  Kettumäki, Antti: Tuulivoimayhtiö lupaa, että isot myllyt eivät haittaa tv-lähetyksiä Lapualla *yle.fi*.  7.9.2016. Helsinki:  YLE. Viitattu 21.1.2024.
7. ↑  Jouttikallio *www.thewindpower.net*.  17.1.2024. Ranska:  The Wind Power. Viitattu 21.1.2024. (englanniksi)
8. ↑  Toiminnassa olevat & puretut voimalat (EXCEL) *tuulivoimayhdistys.fi*.  31.12.2023. Helsinki:  Suomen Tuulivoimayhdistys. Viitattu 21.1.2024.
9. ↑  Ympäristövaikutusten arviointi *tuulivoimayhdistys.fi*. Helsinki:  Suomen Tuulivoimayhdistys ry. Viitattu 15.2.2024.
10. ↑  Jouttikallio Wind Oy *kauppalehti.fi*.  9.6.2015. Helsinki:  Alma Talent Oy. Viitattu 15.2.2024.
11. ↑  Laasasenaho, Kari & Lauhanen, Risto: Tuuli- ja aurinkovoima kasvattavat suosiotaan turvetuotannosta vapautuvien suonpohjien jälkikäyttömuotona: Aluetarkastelu Etelä-Pohjanmaalta (PDF) (vkr 72, nro 2, s. 27–34) *Suo*.  2022. Helsinki:  Suorseura. Viitattu 15.2.2024.
12. ↑  Hantula, Riia: Innopower myy ja purkaa tuulivoimapuistonsa *yle.fi*.  22.1.2016. Helsinki:  YLE. Viitattu 21.1.2024.
13. 1 2  Rauhala, Nelly: "Se on todella intiimi tilaisuus" – Hissimatka Suomen korkeimman tuulivoimalan siipien väliin on ahdas ja kestää 8 minuuttia *mtvuutiset.fi*.  28.05.2017. Helsinki:  MTV. Viitattu 15.2.2024.
14. ↑  Jouttikallion tuulivoimapuiston avajaisissa oli mukana lähes 300 vierasta *lapuansanomat.fi*.  19.5.2017. Lapua:  Lapuan Sanomat. Viitattu 15.2.2024.

Aiheesta muualla
----------------

* Jouttikallion tuulipuisto (video), OX2, YouTube